2024. december 19.

MiniPolisz: A Gyerekek Kreatív Városa

Megnyílt a Pritt márka önálló standja

**December közepén ünnepélyes keretek között megnyílt a Pritt márka önálló standja, ahol a gyerekek játékosan és hasznosan tölthetik idejüket.**

A MiniPolisz 2011-ben nyitotta meg kapuit, azzal a céllal, hogy egy merőben új, mind a gyerekek, mind a családok szórakoztatását biztosító programot kínáljon. Ezt az interaktív, kreatív gyerekvárost kifejezetten a gyermekek méreteire szabták és nem csupán egy játszóház, hanem olyan élethű környezet, ahol a kicsik kipróbálhatják azokat a „felnőttes” dolgokat, amelyek a való életben számukra elérhetetlenek. Például, eladók lehetnek egy szupermarketben, orvosok az állatorvosi rendelőben, csomagkézbesítők a postán, rádiós műsorvezetők, vagy éppen a kreatív ötleteiket valósíthatják meg Pritt Manó segítségével.

A MiniPoliszban a szerepcserén alapuló önfeledt játéké a főszerep. Az „együtt játszás öröme” nagyban elősegíti a szülők és gyermekek közötti jobb, hatékonyabb kommunikációt. Az egyes helyszíneken, standokon a kikapcsolódást szakképzett animátorok segítik, irányításukkal a kicsik játékosan tanulhatnak. A vezetett játékélmény értékteremtő, mert a gyerekek játékos köntösbe bújtatva jutnak a mindennapi élethez kapcsolódó gyakorlati, hasznos és praktikus ismeretekhez, mint például hogyan kell tankolni, mit kell csinálni, ha tüzet észlelnek, hogyan kell takarékoskodni vagy szelektíven gyűjteni a szemetet, mit tegyenek, ha vásárolni szeretnének, és hogy milyen folyamatok zajlanak egy postán. Ezek a játékos elemek egytől egyig élvezetesek így felkeltik és fenn is tartják a gyerekek érdeklődését.

A MiniPolisz kreatív gyerekvárosban már a Pritt manó is megtalálható. A Pritt márka különálló standján a gyerekek kreativitásának nem szabnak határt, a gyerekek szabadon alkothatnak. Különböző kreatív tevékenységekben vehetnek részt, ragaszthatnak, vághatnak, és kézműveskedhetnek, melyek nemcsak szórakoztatóak, hanem fejlesztik a gyerekek finommotoros képességeit és kézügyességét.

„A Minipolisszal alapvetően tavaly kezdődött az együttműködésünk, amikor az iskolakezdési kampányunk kapcsán tartottunk náluk egy kreatív napot. Nagyon tetszett nekik a programunk és idén már ők kerestek meg bennünket, hogy szeretnének egy állandó kreatív sarkot kialakítani, és egyből ránk gondoltak. Nagy örömmel mondtunk igen, hiszen tudjuk, hogy a kreativitás rendkívül fontos a gyerekek fejlődésében, formálja problémamegoldó képességeiket és segíti őket az önkifejezésükben és önbizalmuk növelésében” – mondta Dr. Fábián Ágnes a Henkel Magyarország ügyvezető igazgatója

„Óriási öröm számunkra, hogy a Pritt márkával együttműködve egy igazán különleges élményt kínálhatunk a gyerekeknek” – mondta Bíró Gabriella, a Minipolisz marketingese. „A kreatív sarok megnyitásával a kicsik a számos szakmai szerep kipróbálása mellett már szabadon alkothatnak is, így még több teret adunk a fantáziájuknak és az önkifejezésüknek. Biztosra veszem, hogy a kis alkotók nagy kedvence lesz az új állomás!”

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2023-as pénzügyi évben a Henkel több, mint 21,5 milliárd euró árbevételt és mintegy 2,6 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte közel 48 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)